GiliGold/VAD_KnessetCorpus huggingface dataset:
מירב בן ארי: כן, מה זה מנהל מדעי?
מירב בן ארי: איזה מדע זה?
מירב בן ארי: בקצב הזה זה נראה פה מדע בדיוני כל הסעיף, רק אומרת.
מירב בן ארי: מה זה מנהל מדעי?
אלי אלאלוף: כאחד שהיה רשום פעם בחוג הזה?
מירב בן ארי: היה מדען על חלל.
מירב בן ארי: כן, איל, מה זה מנהל מדעי?
<איל שורצברג: הכי ברצינות.
מירב בן ארי: אתה אפילו מצחיק פה את כולם.
מירב בן ארי: אפילו אותך זה מצחיק, אתה מבין?
<איל שורצברג: הם צוחקים אז גם אני צוחק.
<איל שורצברג: הכוונה לאדם שיכול לענות על השאלות המקצועיות, שאנחנו נפנה אליו בנושא של תהליכי יצור, החשיבה מאחורי הפורמולציה וכדומה.
סימן טוב: המדע הוא כימיה.
מיקי לוי: התאחדות התעשיינים, יש לכם דבר כזה?
מיקי לוי: מותר לבקש מהתעשיינים, יש לכם דבר כזה?
מירב בן ארי: אולי התעשיינים יגידו לנו, מיהו המנהל המדעי - - -
מיקי לוי: נורית, יש דבר כזה?
<רבקה מזרחי: מה ההבדל בין נציג אחראי לבין מנהל מדעי?
אלי אלאלוף: כן, שם הנציג ששקט.
<שלומי שניזיק: אני מבין למה צריך מנהל קשרי חוץ אצל יבואן תמרוקים, אבל מדוע מנהל מדעי?
<שלומי שניזיק: הרי הוא נסמך על כל המדע שנמצא אצל היצרן.
סימן טוב: זו בקשה לרישיון לייצור תמרוקים.
מיקי לוי: ומהתעשייה גם אני מבקש לשמוע.
מירב בן ארי: כן, גם מהתעשיינים אנחנו רוצים לשמוע.
סימן טוב: מנהל מדעי.
מיקי לוי: אלי, אני מבקש גם מהתעשייה.
<נורית הראל: כל הדרישות האלה לא קיימות ברגולציה האירופית למבנה ארגוני של הארגונים, כל מפעל מנהל את עצמו.
<נורית הראל: יש את ה-ISO שאנחנו מתנהלים לפיו, אין צורך, כמו קודם שאמרנו, לשלוח את קורות החיים של האנשים האלה, ואין צורך שנמלא את מלא התפקידים כי אין את זה באירופה, ואתם הבטחתם שתשוו לאירופה.
<נילי חיון דיקמן: אבל ב- ISOיש התייחסות למבנה הארגוני ולפונקציות מקצועיות.
<אליעזר פישר: אז יש ISO.
<נורית הראל: יש את ה-ISO.
<נורית הראל: ולכן יש לנו ISO, וזו דרישה שלכם.
<נורית הראל: אם אין לנו ISO אנחנו לא יכולים לפתוח את שערינו, אז למה פעמיים?
<נורית הראל: למה דרישות כפולות?
<נילי חיון דיקמן: אל תגידי שזה לא קיים - - -
<נורית הראל: ברגולציה האירופית זה לא מופיע, זה מופיע בתוך ה- ISO, ואנחנו מחויבים לעמוד בו.
<נורית הראל: אז למה אנחנו צריכים דיווח כפול?
סימן טוב: ואת צריכה לעמוד בזה באירופה.
<נורית הראל: ב-ISO.
<נורית הראל: וגם פה אני חייבת לעמוד ב-ISO, אני לא צריכה לדווח דיווח כפול.
מירב בן ארי: ב-ISO.
מירב בן ארי: אז למה?
מיקי לוי: למה זה כפול?
מיקי לוי: זו השאלה שלה.
מירב בן ארי: כל דבר פה אנחנו עושים כפול.
<איל שורצברג: נבחן את זה.
<ענת מימון: לא דיווח.
סימן טוב: זה מתייחס לאיזה אנשי מקצוע הוא צריך להעסיק, זה לא דיווח.
<נורית הראל: זה מינויים שאני מחויבת.
<נורית הראל: אני לא חייבת להעסיק מנהל מדעי.
<נורית הראל: יכול להיות שה- Responsible person שלי הוא האיש המדעי ומנהל קשרי לקוחות.
אלי אלאלוף: אני לא מצליח להבין, מה זה מנהל מדעי?
סימן טוב: מנהל מדעי, אתה עוסק פה במוצרים כימיים, בתרכובות כימיות של מוצרים, אתה צריך מישהו, אם אתה יצרן - -
אלי אלאלוף: - - - אמרנו מנהל מדעי.
<נורית הראל: אז מה תפקידו של ה-Responsible person? זה התפקיד שלו.
<נורית הראל: זה נציג אחראי שעובר הכשרה 36 שעות, זה בדיוק.
סימן טוב: ה-Responsible person הוא על מוצר.
<קריאה: מה התפקיד של מעריך הבטיחות?
סימן טוב: אנחנו צריכים שיהיה לנו counterpart בתוך המפעל שידע להסביר לנו מה ההרכב הכימי שיש שם, מה התרכובת שהוא יצר.
<נורית הראל: זה הנציג האחראי, הוא חלק מהרישיון הכללי.
<נורית הראל: אם אנחנו גרענו את הסעיף שקודם - - -
סימן טוב: בסדר, זה לא קשור.
סימן טוב: זה לא קשור, זה ברמת הרישיון למפעל, זה לא ברמת הנוטיפיקציה.
<נורית הראל: אני מדברת ברמת המפעל.
סימן טוב: הוא קיים באירופה.
אלי אלאלוף: מישהו שייתן את התשובה, בבקשה.
מירב בן ארי: תשובה.
אלי אלאלוף: בבקשה, אבל מנהל מדעי בעיני זה מישהו עם תואר מיוחד בתחום מיוחד וכו' וכו'.
אלי אלאלוף: זו סתם הגדרה.
מיקי לוי: תורידו אותו.
אלי אלאלוף: המושג הזה הוא מנהל מדעי.
מיקי לוי: חד-משמעית תורידו אותו.
מירב בן ארי: לחתוך לו את הראש.
מירב בן ארי: אבל השיא, מילא על התעשיינים אתה מכביד, אבל גם על היבואנים.
אלי אלאלוף: יש פה אדון ממושמע.
אלי אלאלוף: אדוני, עם החולצה הלבנה, הממושמע.
מירב בן ארי: כל המנהל המדעי הזה צריך לרדת.
מיכל בירן: אני רוצה עוד להגיב.
מיכל בירן: הוא רק - - - לכל מפעל?
אלי אלאלוף: או, או.
<נורית הראל: כל הסעיף צריך לרדת.
מירב בן ארי: ירד, ירד.
מיקי לוי: ירד, ירד.
מיקי לוי: לא נצביע, לא נצביע.
מירב בן ארי: אנחנו צריכים להצביע בסוף.
מיקי לוי: לא, לא נצביע, אתם לא מבינים.
אלי אלאלוף: בבקשה, מה שמך, בבקשה?
מירב בן ארי: אולי זה נראה לכם מוזר, אולי זה נראה לכם שיח כזה נכבד, אבל תראו - - -
מיקי לוי: מה לעשות, אנחנו אמורים להרים יד.
אלי אלאלוף: אין לך מה להגיד?
<קריאה: זה בעניין המנהל המדעי.
אלי אלאלוף: אז אני אומר, המנהל המדעי, נראה לי שזה יהיה - -
<איל שורצברג: צריך להגדיר באופן יותר ספציפי, יכול להיות, את הכישורים שלו.
אלי אלאלוף: - - או מישהו שמסוגל לתת תשובות, ולא יותר מזה.
<קריאה: הוא לא מוריד.
אלי אלאלוף: תרשמו את זה, את הנושא של מנהל מדעי, כי זה לא ברור.
<חנה לאידרשניידר: יש כאן נושא מאוד חשוב.
<חנה לאידרשניידר: אני מבקש להעיר לגבי המושג "יעסיק", אנחנו דנים בזה בתחומים אחרים כרגע, וחשוב להבהיר שמודל ההעסקה הוא לא העסקה ישירה, ואפשר לשכור שירותים חיצוניים של האנשים האלה.
אלי אלאלוף: אז תרשמי את זה.
אלי אלאלוף: נילי, רשמת את הסיפור של המעסיק?
<נילי חיון דיקמן: נדון בנושא הזה.
מירב בן ארי: מה, אתה עוד מפיל עליהם עכשיו דבר שיעסיק אותם?
מירב בן ארי: הורגים את האנשים.
מירב בן ארי: כל הסעיף הזה בעייתי.
<ענת מימון: אני מזכירה, שם דיברנו על זה שהאדם הוא למעט תאגיד, הוא צריך להיות תושב ישראל, לא מורשע, אין כתב אישום, ולא אסרו עליו להיות נציג אחראי.
<ענת מימון: אלו הדרישות מנציג אחראי.
אלי אלאלוף: למה הוא צריך אנגלית ולא סינית?
<עדי חכמון: צרפתית.
סימן טוב: אמרנו שנדרוש אנגלית ולא סינית, אבל אפשר פה, אנחנו מוכנים - - -
<רינת בכר: אפשר.
<איל שורצברג: אנחנו מוכנים באמת בשפה של המדינה שבה מיוצר התמרוק.
מירב בן ארי: השפה האנגלית זה ממש הבנת דוח הערכת בטיחות.
<איל שורצברג: שיבין.
סימן טוב: זה האחריות שהוא לוקח, מירב.
מיכל בירן: נו, זה מה שהוא צריך לעשות.
מירב בן ארי: סליחה, מה הבעיה לקחת מתורגמן?
מיכל בירן: לא, לא, די, די, את מגזימה.
מירב בן ארי: והסיני מבין אנגלית?
מיכל בירן: זה האדם שזה התפקיד שלו.
מירב בן ארי: את חותמת לי שהסיני הזה יודע אנגלית שבמפעל?
מיקי לוי: לא, הוא לא מבין.
מירב בן ארי: נו, באמת, כאילו אין תרגום.
מיכל בירן: כאילו האדם לא מבין.
מיכל בירן: הוא לא מבין מה שזה, יושב מישהו ומתרגם לו לזה.
מיכל בירן: מירב, את מגזימה, די.
מירב בן ארי: אני רואה כאן כמה חברי כנסת שלא היו יכולים לעבוד במקצוע הזה.
מירב בן ארי: תביא את הסיני, אני רוצה לראות אם הוא מדבר ככה אנגלית.
אלי אלאלוף: גב' מזרחי, יש לך תרומה לתרגומים?
<רבקה מזרחי: לגבי הנציג האחראי, שבמקרה יש לי תעודה כזאת, אני לא רואה בתקנות שום התייחסות לחבות הפלילית שלי.
אלי אלאלוף: עוד מעט, עוד מעט.
סימן טוב: זה לא בתקנות.
<ענת מימון: זה בחוק.
סימן טוב: זה בחוק.
סימן טוב: זה בחוק, זה לא בתקנות.
<ענת מימון: יש בחוק בסעיף 55א6, אני עונה, בסעיף קטן (ד): "לא יאשר המנהל אדם כנציג אחראי אם נקבע שהוא לא יוכל לשמש נציג אחראי", או אם הוא מצא שהוא "הורשע או הוגש נגדו כתב אישום שטרם ניתן בו פסק דין סופי, בעבירה שמפאת מהותה, חומרתה או נסיבותיה, אין הוא ראוי, לדעת המנהל, לשמש נציג אחראי.
סימן טוב: זה חלק מהפקודה?
אלי אלאלוף: מהפקודה עצמה.
<רבקה מזרחי: אבל השאלה שלי היא אחרת.
<רבקה מזרחי: אם אני עומדת בהכשרה, ואני נציג אחראי שעומד כאן בכל התקנות, ויש לי איזושהי חבות פלילית מול המדינה, האם החבות הפלילית מתחילה בזה שהנוטיפקציה, שעל התווית כתוב משהו שלא נראה למישהו.
סימן טוב: זה לתחולת האחריות.
<איל שורצברג: זאת אומרת, מה תחולת החבות הפלילית שלי?
סימן טוב: זה מפורט בתחולת האחריות.
<ענת מימון: זה גם מפורט בפקודה וגם בתקנות, נגיע לזה בהמשך התפקיד.
<ענת מימון: עכשיו זה רק הכשירות, דיברנו רק על הכשירות עכשיו.
<רבקה מזרחי: אתם משאירים אנשים - - -
<ענת מימון: נא לחכות.
<ענת מימון: שזו תעודת בגרות או 12 שנות לימוד.
<ענת מימון: יש הערות?
איציק שמולי: את יכולה להסביר מה התפקיד של הנציג האחראי?
<ענת מימון: התפקיד של הנציג האחראי מוגדר קודם כל בפקודה.
סימן טוב: תפקידים.
<ענת מימון: זה תפקידים, בדיוק.
<ענת מימון: הוא צריך להבטיח בעצם את הבטיחות של התמרוק, שהתמרוק עומד בתנאי הייצור הנאותים, שנערכה הערכת בטיחות, הוא זה שמוסר את הנוטיפיקציה, את ההודעה על השיווק.
<ענת מימון: את זה קבענו בפקודה.
סימן טוב: זה חלק מניהול הסיכונים.
מירב בן ארי: בקיצור, הוא אחראי בקרת איכות, הוא מנהל לוגיסטיקה, הוא מנהל מדעי, הוא - - -
סימן טוב: לא, לא.
<איל שורצברג: הוא איש הקשר למול - - -
מירב בן ארי: איש הקשר.
<איל שורצברג: הוא איש קשר.
סימן טוב: זה אגב המודל האירופי, באנגלית פשוטה Responsible person.
סימן טוב: זה המודל האירופי שיש לכל תמרוק Responsible person.
מירב בן ארי: לכל תמרוק?
<איל שורצברג: לכל תמרוק, כן.
סימן טוב: יכול להיות שלאדם אחד יש יותר מתמרוק אחד, אבל לכל תמרוק יש אדם שמוגדר כ- Responsible person, הנציג האחראי.
מירב בן ארי: מול המשרד.
סימן טוב: הוא בעצם מול הממשלה, לצורך העניין, מול גורמי האכיפה.
סימן טוב: אם יש בעיה הוא הכתובת שלנו בעצם.
<רבקה מזרחי: מה זה התאגיד שכתוב כאן?
אלי אלאלוף: לא, לא, גב'.
אלי אלאלוף: אם את רוצה לקבל רשות דיבור תקבלי, לא תבלבלו את הפרוטוקול.
אלי אלאלוף: פה יש עבודה אדירה שנעשית לטובתכם.
אלי אלאלוף: כן, ד"ר לוקסמבורג.
<אוסנת לוקסמבורג: אנחנו רוצים להסביר.
<אוסנת לוקסמבורג: שוב, כל המהות של הרפורמה הזאת, אנחנו כמשרד בריאות לא בודקים את התמרוקים, התמרוקים נכנסים לשוק על אחריות היצרנים והיבואנים שממנים נציג אחראי שעושה את כל הבדיקות.
<אוסנת לוקסמבורג: אם היום אנחנו צריכים לבדוק האם הוא עומד בכל הדרישות של האיכות, וכל הדרישות שאין בו חומרים מסוכנים ודברים כאלה, זה יבוצע היום על-ידי נציג אחראי שתמנה כל חברה וחברה, שתבחר, והוא יהיה אחראי על זה שהוא בדק את כל ההיבטים האלה שהיום אנחנו בודקים.
<אוסנת לוקסמבורג: כל ההיבטים האלה שנדרשים, לא רק אצלנו.
סימן טוב: עכשיו אנחנו בודקים לפני.
<אוסנת לוקסמבורג: זה קיים גם באירופה, זה אומר שצריכים לקחת בן-אדם - -
<איל שורצברג: אמין.
<אוסנת לוקסמבורג: - - שיודע את העבודה שלו, שיודע לבצע את כל החישובים שנדרשים כדי לבדוק אם לוקחים קרם, איזה היקפי גוף נמרחים בו, איזה סוגים, איזה ריכוזים, מה המשמעויות, אם יש חומרים מסוכנים, אין חומרים מסוכנים, הוא צריך להבין את כל המשמעויות של תהליך הייצור, וכו' וכו'.
<אוסנת לוקסמבורג: ולכן, כל הדרישות שמוגדרות פה, הוא בעצם לוקח על עצמו את האחריות שהוא בדק את הכול, הכול תקין, וזה יכול להיכנס לשוק.
<אוסנת לוקסמבורג: כי אנחנו לא מתכוונים לעצור, נהפוך הוא, בנינו מערכת מחשב מאוד יפה שרצינו להציג אותה במצגת בשבוע שעבר.
אלי אלאלוף: אחרי החוק תציגו לנו.
<אוסנת לוקסמבורג: מסכים מאוד ידידותיים, כאשר נכנסים, מקלידים את הפרטים, אותו נציג יודע לעבוד אם הוא עבר את ההכשרה, וההכשרה מאוד מינימלית מבחינתנו, הוא מכניס את הדברים והדברים משתחררים לשוק, זה הכול.
<אוסנת לוקסמבורג: ואז מיידית זה בשוק בלי בדיקה שלנו, בלי שום דבר, והאחריות היא שוב, גם על היצרנים, יבואנים, הנציג האחראי, וגם על הצרכן שיודע לרכוש את המוצרים שלו בצורה אחראית.
אלי אלאלוף: על כל דבר יש הערה?
<חנה לאידרשניידר: לא, רק על חלק מהסעיפים, ברשותך.
<חנה לאידרשניידר: יש פה הערה שהמנהל יחליט בבקשה בתוך 30, בהינתן שנציג אחראי מתחלף והמנכ"ל יכול לשמש כנציג אחראי רק 14 יום.
<חנה לאידרשניידר: אני חושבת שצריך לקצר את זמן ההחלטה הזו ל-14 יום לכל היותר.
<אוסנת לוקסמבורג: אני רוצה רק להגיד הערה כללית, כי זה נאמר פה.
<אוסנת לוקסמבורג: אנחנו כמשרד בריאות רוצים לתת שירות טוב לכולם, לעשות את זה כמה שיותר מהר, לעשות את זה כמה שיותר בצורה יעילה.
<אוסנת לוקסמבורג: אנחנו לא מחפשים אצלנו ערמות וזמנים.
אלי אלאלוף: כן, נו, לעניין.
<אוסנת לוקסמבורג: יחד עם זאת, בן-אדם אחד יכול לעשות עבודה אחת.
<אוסנת לוקסמבורג: לא יכול להיות שיקצרו לנו זמנים בכל דבר ויצפו שנוכל לתת את השירות הזה.
אלי אלאלוף: זו שאלה מאוד פשוטה.
<אוסנת לוקסמבורג: אין לי בעיה, אני רק מסבירה.
סימן טוב: התשובה היא לא.
אלי אלאלוף: על כל שאלה תיתנו תשובה פשוטה.
<אוסנת לוקסמבורג: הכול זה פונקציה של כוח-האדם שיינתן לנושא.
<אוסנת לוקסמבורג: אם יהיו 100 איש הם יעשו עבודה בחצי מהזמן שיעשו 50 איש.
אלי אלאלוף: היום זה לפי היכולות של המשרד, זו התשובה.
<חנה לאידרשניידר: אבל אני מפנה אתכם לפקודה.
<ענת מימון: אבל בפקודה יש גם אפשרות להאריך את התקופה אם יש צורך.
<חנה לאידרשניידר: זאת אומרת שלכל אחד צריך להאריך.
<ענת מימון: לא לכל אחד.
<ענת מימון: היא אומרת שכמובן שהם יעשו את המאמץ.
אלי אלאלוף: שיהיה שיקול דעת שלהם, ודאי.
<אוסנת לוקסמבורג: כן.
אלי אלאלוף: בבקשה, שמולי איציק.
איציק שמולי: מה בעצם סוג ההכשרה המקצועית שאותו נציג אחראי אמור לעבור?
סימן טוב: עכשיו זה בדיוק הסעיף הזה, 11.
<ענת מימון: זו התקנה הבאה.
<נילי חיון דיקמן: תקנה 9.
סימן טוב: ב-11 כתוב.
אלי אלאלוף: אז אפשר להמשיך?
<נורית הראל: אני רק רוצה להגיד שהגענו להסכמה עם משרד הבריאות שזה יהיה בפרוטוקול, שגם קורס אינטרנטי יוכל להיות אחד מדרכי ההכשרה.
סימן טוב: למי שיש WiFi.
איציק שמולי: אני חושב בקול רם, אבל בכל זאת מעלה את זה.
איציק שמולי: אתם לא חושבים שחלק מהקורס צריך לכלול היבטים של הגנת הצרכן?
איציק שמולי: אני מתלבט בזה ביני לבין עצמי, אבל אני לא בטוח.
<איל שורצברג: אפשר להוסיף.
איציק שמולי: בעניין של טענות שיווקיות.
<איל שורצברג: הבנתי מה הוא אומר, אפשר להכניס גם את ההיבטים האלה.
<יואב גזית: אדוני, הערה קטנה.
<יואב גזית: אני חושב שגם משרד הבריאות הסכים לזה שביקשנו שהשאלון לא יינתן 60 יום לפני עריכת הבחינה.
<יואב גזית: כי נוצר פה מצב באמת משונה שהבחינה נכתבת לפני שהקורס התחיל בכלל, ואז המרצים בקורס – אני מדבר מניסיון אישי – נותנים את השאלות אחרי שהם נתנו את ההרצאות, לא לפני שהם נתנו את ההרצאות.
אלי אלאלוף: מה, לא היית בקורס נהיגה מונעת?
<איל שורצברג: זה תלוי אם זה הפעם הראשונה או הפעם השנייה.
סימן טוב: הם צריכים להכין מערכי שיעור מראש.
<יואב גזית: השאלון צריך להינתן לא 60 יום.
סימן טוב: אתם צריכים להכין מערכי שיעור מראש, לא נכנסים לכיתה ומתחילים לדבר.
<יואב גזית: זה בסדר?
<יואב גזית: זה יסודר?
<יואב גזית: זה מוסכם עליכם, נכון?
סימן טוב: אם אתם רוצים, נבקש גם לאשר מערכי שיעור, ואז זה בדיוק יסתדר לכם עם הזמן.
<אוסנת לוקסמבורג: אני רק רוצה להגיד שבאמת הנושא עלה בפגישות שעשינו עם התאחדות התעשיינים.
<אוסנת לוקסמבורג: מבחינתנו, מה שחשוב זה שאותו נציג אחראי, ששוב, יישא על כתפיו את האחריות של המוצר הזה והכניסה שלו, ויבדוק את הדברים במקומנו.
<אוסנת לוקסמבורג: מה שחשוב לנו אלו בעיקר התכנים המקצועיים, ושהוא יעמוד בהם ברמה טובה.
סימן טוב: צריך לתת לו כלים למלא את התפקיד שלו, יש לו אחריות מאוד גדולה.
<אוסנת לוקסמבורג: אנחנו מודעים לזה שכמובן העולם משתנה, ויש גם אפשרות ללימוד אינטרנטי, רואים גם את הסטודנטים היום איך הם לומדים.
<אוסנת לוקסמבורג: לכן, קיבלנו את הבקשה ואמרנו שנהיה מוכנים גם לקורסים אינטרנטיים, כל עוד החומר מועבר כמו שצריך להיות.
<אוסנת לוקסמבורג: לגבי הסוגיה של הבחינה, שוב, יש שיטות שונות, אנחנו נחשוב על הבקשה ונראה מה קורה.
אלי אלאלוף: נמשיך, בבקשה, ברשותכם.
מירב בן ארי: מי עושה את ההשתלמות?
<איל שורצברג: אותו גוף שיעשה את זה, לא אנחנו.
<נילי חיון דיקמן: - - -
סימן טוב: אגף תקציבים.
<רינת בכר: אין דרישות להשתלמות.
<רינת בכר: השתלמות מקצועית כמו שהיא.
מירב בן ארי: באת משם, לא?
מירב בן ארי: זה כמו ש-11?
אלי אלאלוף: אל תדאגי, הוא עוד יחזור.
<איל שורצברג: אין דרישה.
<נילי חיון דיקמן: אין דרישה שזה יהיה גוף שאושר על-ידי המנהל.
<נילי חיון דיקמן: זה יכול להיות יום עיון בנושא מקצועי, זה יכול להיות השתלמות מאוד מגוונת.
סימן טוב: גם המציאות משתנה, אז צריך להתעדכן כמו כל איש מקצוע.
<איל שורצברג: חבר הכנסת אלאלוף, אני רוצה - - -
אלי אלאלוף: אם אתה קורא לי ככה, סימן שהולך ליפול משהו ככה עלי.
מירב בן ארי: הוא הולך להפיל עלינו משהו.
<איל שורצברג: חלילה, אני הולך לחזק כאן משהו.
<איל שורצברג: אני חושב שחשוב מאוד שכל מי שיושב כאן מסביב לשולחן, וגם חברי הכנסת יבינו, שהנציג האחראי הוא אדם שהוא חוליה קריטית בכל התהליך הזה, וללא העובדה שהוא יקבל את ההכשרה שנדרשת ועדכונים מעת לעת יהיה מאוד מאוד קשה להכניס את הרפורמה הזאת לתוקף.
<איל שורצברג: ולכן, חשוב – זה נשמע אולי מצחיק, 60 שעות פה, 36 שעות, חשבו כאן הרבה כבר.
סימן טוב: אני חשבתי שה-36 שעות זה מעט מדי, אבל החבר'ה מימיני מהמשרד היו מקלים באופן יחסי.
אלי אלאלוף: לך למשרד הכלכלה, ייתן לך גם פחות.
סימן טוב: ב-3.6, כן.
סימן טוב: אבל צריך להבין את עוצמת התפקיד הזה, זה תפקיד מאוד רציני.
<איל שורצברג: תפקיד סופר קריטי.
אלי אלאלוף: גב'.
<חנה לאידרשניידר: אם יותר לבקש, שההשתלמויות האלה, כשמדברים על השתלמות אחת לשנה לא תמיד יש משהו רלוונטי ומשהו שחשוב להעביר.
<חנה לאידרשניידר: אנחנו מבקשים לשקול שמשרד הבריאות בעצם יעביר את ההשתלמויות האלה על סמך שינויים בחקיקה או דברים שהוא חושב לנכון - - -
אלי אלאלוף: אני מאמין שמי שמעביר את הקורסים האלה יתייעץ עם משרד הבריאות.
מירב בן ארי: למה עכשיו עוד פעם קורסים?
מירב בן ארי: דווקא בקטע הזה - - -
<איל שורצברג: תתייעצו אתנו.
<אוסנת לוקסמבורג: אני רק רוצה לענות לקולגה שלנו, איגוד לשכות המסחר.
<אוסנת לוקסמבורג: יחד עם קבלת ההיתר ללכת ולשווק את הדברים ישירות ניתנת גם האחריות, ואחריות שלכם, והאחריות של כל אחת מהחברות, ובטח ובטח של הנציג האחראי שיש לו חבות שתכף נגיע אליה, היא להתעדכן, להיות מעודכן, ולא להסתמך רק על עדכונים מקצועיים שמבוצעים על-ידי גורם זה או אחר, אלא גם לעשות את זה באופן עצמאי.
סימן טוב: כמו כל איש מקצוע.
<איל שורצברג: כמו כל איש מקצוע.
<אוסנת לוקסמבורג: זאת דרישת מינימום, אנחנו פה לא קבענו.
<אוסנת לוקסמבורג: וחשוב לי שתבינו את המשמעות, המשמעות היא שהאחריות עוברת אליכם, אל הנציגים האחראים, כי זו המשמעות.
<אוסנת לוקסמבורג: אי-אפשר לפתוח את השוק, להגיד שמכניסים פנימה והאחריות היא בממשלה.
<אוסנת לוקסמבורג: לא.
<אוסנת לוקסמבורג: האחריות של הממשלה תהיה על ההיבטים שלה, ואנחנו כמובן לא מפקידים את בריאות הציבור ואת כל המהות של התקנות, אבל אם הולכים לשם מתלווה לזה גם אחריות וגם משימות שתצטרכו לעמוד בהם.
מיקי לוי: איזה משימות?
מיקי לוי: מה, הן לא כתובות?
<איל שורצברג: כתובות.
סימן טוב: כתובות.
<אוסנת לוקסמבורג: המשימות הכתובת הן שיהיה לך נציג אחראי ושהוא יהיה מעודכן, כי אם אתה רוצה שהוא יבדוק עבורך את הבטיחות של התמרוקים, אתה רוצה שהוא יהיה מעודכן.
מירב בן ארי: שיקרא באינטרנט.
<אוסנת לוקסמבורג: אם אירופה הכניסה חומר חדש כחומר מסוכן או מסרטן, אתה רוצה שהוא ידע את זה והוא יעשה את זה מיידית ולא יחכה להשתלמות שפעם בשנה.
מירב בן ארי: את רואה שאנחנו גם מקשיבים לך.
מיקי לוי: וגם מסכימים אתך.
<אוסנת לוקסמבורג: נכון.
<אוסנת לוקסמבורג: התחלתי את הבוקר באי שקט.
מירב בן ארי: כשאת אומרת דברי טעם אני מקשיבה לך.
אלי אלאלוף: בואו, ברשותכם, נשלים את פרק ג', ואז תקבלו הפסקה.
<ענת מימון: אני מזכירה, כשעשינו את התיקון בפקודה דיברנו על זה שאנחנו לא רוצים שיהיו חברות שכל המהות שלהן זה רק להעמיד נציגים אחרים לטובת חברות אחרות ואין בהן שום ידע מקצועי גם בעניין, ולכן, הדרישה בפקודה כבר הייתה שלפחות אחד מנושאי המשרה הוא נציג אחראי לפי תנאי הכשירות שלו ומתמצה בתחום, ולכן באמת זה גם נכנס בתקנות כדרישה.
אלי אלאלוף: תודה רבה שחזרתם, אני מקווה שאתם שבעים.
אלי אלאלוף: נתחיל, בבקשה, בהודעה מיוחדת של מנכ"ל משרד הבריאות בנושא הבשמים.
סימן טוב: יש הבנה בממשלה שעניין הבשמים, ובשמים זה בשמים וסבונים מוצקים, מה שהיום לא נמצא בתחולת האחריות שלנו כמשרד בריאות אלא באחריות משרד הכלכלה, צריך להמשיך להיות כך עוד איזשהו פרק זמן משמעותי.
סימן טוב: אנחנו מעריכים שנתיים לפחות במצב הקיים באחריות משרד הכלכלה, וזאת הכוונה שלנו.
סימן טוב: זה דורש תיקון חקיקה שאנחנו מתעתדים להביא כממשלה.
סימן טוב: כלומר, יש פה בסוף – אני כן אומר את זה, יש פה פרוטוקול ויש פה אנשים שמקשיבים – תיקון חקיקה שיכול להצליח ויכול לא להצליח.
סימן טוב: אבל אנחנו מבינים היום שאי-אפשר להחיל את הוראות הפקודה על בישום וסבון מוצק, וצריך להשאיר את המצב כמו שהוא לפחות עוד את פרק הזמן שציינתי, לפחות עוד שנתיים.
סימן טוב: ואנחנו כמשרד נפעל להביא תיקון חקיקה.
סימן טוב: זה תלוי כמובן בשאר הממשלה ובוועדה הזאת, אבל אני מניח שאני אומר את הדברים בתיאום ועל דעת יושב-הראש.
סימן טוב: ואני חושב שהרבה מאוד מהלחץ שאנחנו רואים פה נובע גם מזה שבעצם הם נכנסים לאיזשהו עולם שהם בכלל לא מכירים, להבדיל משאר היצרנים, יבואנים, שכן מכירים את מערכת הבריאות, אבל משנים לה רגולציה.
סימן טוב: הבישום והסבון המוצק היום בכלל לא נמצא בתחולת האחריות שלנו, וזה מעורר הרבה חששות, ואנחנו חושבים שזה מיותר.
אלי אלאלוף: רק להשלים את ההודעה, וכיוון לפני שאעביר את רשות הדיבור לחברי איציק שמולי.
אלי אלאלוף: עשיתי התייעצות גם בנושא הזה עם שר הכלכלה ושר האוצר וקיבלתי גיבוי משניהם.
סימן טוב: שהדרך פתוחה ובטוחה, אין חסמים.
אלי אלאלוף: מהבחינה הזאת לגבי הבשמים והסבון המוצק המצב יימשך לפחות שנה נאמר, אבל אם יש צורך ביותר - -
סימן טוב: מי שצריך יותר, זה בסדר.
אלי אלאלוף: - - אף אחד לא יעמוד על הרגליים האחוריות.
אלי אלאלוף: איציק, רצית לדבר?
איציק שמולי: קודם כול, אני כמובן מברך על ההסכמה הזאת שהושגה, ומברך גם את שר הכלכלה, שר האוצר, וגם את מנכ"ל משרד הבריאות, גם כמובן אותך, אדוני היושב-ראש.
איציק שמולי: רק כדי להבהיר, בתום שנתיים, אדוני המנכ"ל, הכוונה היא שאנחנו בדיון מחודש, אנחנו לא במצב שבו הרגולציה הזאת חלה על הבשמים.
סימן טוב: מבחינתי אפשר לומר גם את הדבר הזה, גם אנחנו מרגישים שאנחנו לא מכירים מספיק את התעשייה הזאת, את השוק הזה כדי לקבוע בדיוק את סוג הרגולציה שצריך לגביו, ואנחנו פתוחים גם לזה כמובן.
סימן טוב: הכול בסוף תיקון חקיקה שיובא לפה, והכנסת היא הריבון.
<ענת מימון: אני רק רוצה להעיר שמשפטית בסוף ספטמבר זה יחול.
<ענת מימון: בעצם, כל הרפורמה נכנסת לתוקף וגם זה אמור לחול על הבשמים, אבל לאור ההודעה של משרד הבריאות שהם מתכוונים להביא תיקון חקיקה, שכמובן יחול רטרואקטיבית, ובעצם יסדיר ויקבע שזה לא חל על הבשמים החל מהתאריך שזה היה אמור להיכנס לתוקף, אז לכאורה המצב המשפטי הובהר פה, וברגע שיהיה אפשר לעשות את תיקון החקיקה הזה אז אנחנו נעשה את זה בהזדמנות הראשונה.
<אוסנת לוקסמבורג: על בשמים וסבונים מוצקים.
סימן טוב: לעניין זה בשמים, בשמים וסבונים מוצקים.
אלי אלאלוף: אני מבקש שאחר כך היועצים המשפטיים למיניהם של המשרדים ושל הוועדה, תשבו ביניכם כדי שתתכננו את הצעדים של שינוי הצו או התקנות וכו', זה כולל חקיקה ראשית.
<יואב גזית: אדוני, אם אתם הולכים לכיוון של שינוי חקיקה, אני חושב שאני מדבר בשם כל השולחן, אם אפשר היה גם לדחות את הכניסה של החוק לתוקף בזמן מסוים כדי שאפשר יהיה להתארגן, אדוני.
אלי אלאלוף: הבעיה שלנו של דחיית החוק זה גם שינוי חקיקה.
אלי אלאלוף: שינוי חקיקה דורש התכנסות של המליאה, וכרגע אין מועד להתכנסות של המליאה עד סוף ספטמבר.
<יואב גזית: אז איך - - -
אלי אלאלוף: אם תהיה התכנסות של המליאה ונוכל להביא את זה לאישור המליאה נעשה את מה שאתה אומר.
איציק שמולי: המליאה בטח תתכנס.
איציק שמולי: היא התכנסה לפני שבוע.
אלי אלאלוף: זה הגיוני מאוד, זו לא דרישה לא מוצדקת, זה ברור.
סימן טוב: אני חושב שיש גם הבנה כזאת אצל כולם שלוחות הזמנים אינם מאפשרים את יישום הרפורמה מצד אף אחד מהצדדים.
אלי אלאלוף: אנחנו ננצל את ההזדמנות, וזה אחד הדברים שיושב-ראש הקואליציה לקח על עצמו לטפל בו.
<ראובן בילט: ההודעה הזאת בעיני היא דבר חמור ביותר.
<ראובן בילט: משרד הבריאות נכנע לעליהום, להיסטריה, ושר הכלכלה שיצא בדמגוגיה לאחרונה וערבב בין טואלטיקה לבשמים, אין שום קשר ביניהם.
<ראובן בילט: עובדה, כולם מדברים פה על יוקר המחיה.
<ראובן בילט: אתם יודעים שבבשמים ישראל ב-80% מהבשמים היא יותר זולה מכל מקום בעולם?
<רון שרוני: בזכות היבוא המקביל.
<ראובן בילט: לא בגלל יבוא מקביל ולא בגלל - - -
<רון שרוני: אתה מ-1996 נלחם ביבוא המקביל.
<רון שרוני: ניסית בבתי-משפט, לא הצלחת.
<ראובן בילט: אל תפריע לי.
<ראובן בילט: מה הדמגוגיה שלך?
<ראובן בילט: למה היא יותר זולה?
אלי אלאלוף: שהוא בסוף יעזור לי לעשות סדר אתך?
אלי אלאלוף: זה מה שגרמת.
<רון שרוני: סליחה.
<ראובן בילט: בגלל סיבה אחת, לא בגלל הוועדה ולא בגלל שום דבר אחר, ולא בגלל יוקר המחיה, בגלל דבר אחד, בגלל ה"דיוטי פרי".
<ראובן בילט: אף אחד לא יכול מול ה"דיוטי פרי" כאשר חמישה וחצי מיליון ישראלים עזבו את ישראל בשנת 2016, והמחירים ב"דיוטי פרי" נמוכים בגלל שלא משלמים מע"מ.
<ראובן בילט: באופן טבעי כל השוק בישראל של היבוא נאלץ להוריד מחירים, והורידו מחירים.
<ראובן בילט: ולכן, הם יותר זולים מאשר בכל מקום בעולם.
<ראובן בילט: עובדה, שלחתי אליך, אדוני היושב-ראש, השבוע טבלת השוואה של הרשתות הכי גדולות בעולם, של Douglas, של Corte Inglés, מארצות-הברית Sephora, כולם, להראות לך מול "סופר-פארם" במחירים הרגילים, לא במבצעים.
<ראובן בילט: ב-80% יותר זולים - - -
אלי אלאלוף: מה רע - - -
<ראובן בילט: רגע, אולי תיתן לי לסיים אז אני אסביר לך.
<ראובן בילט: אז קודם כול, עשו עליהום.
<ראובן בילט: עכשיו ככה, מה ההבדל?
<ראובן בילט: למה בושם שיש לו תמצית וכימיקלים והוא מסוכן לבריאות בדיוק כמו איפור וכמו טיפוח, אותו דבר, אין שום סיבה לעשות הפרדה.
<ראובן בילט: משרד הבריאות, כשכל הזמן נורא חשוב לו הבריאות של הציבור, פתאום פה לא חשובה לו הבריאות של הציבור.
<ראובן בילט: מה קרה לו?
איציק שמולי: משרד הבריאות קיבל את ההחלטה הנכונה.
איציק שמולי: אני לא מבין למה אתה כל כך מפחד מתחרות.
<עדי חכמון: ברור שהוא מפחד מתחרות.
<ראובן בילט: אני לא מפחד.
איציק שמולי: נראה לי שאתה מאוד מפחד.
<ראובן בילט: לא, לא, אדון חבר כנסת שמולי - -
<רון שרוני: בתור בעל אינטרסים כיבואן בלעדי "לילית" יש לך - - -
<ראובן בילט: - - אני אסביר לך, לא רוצה תחרות, אני רוצה רק דבר אחד, ואני אשאל אותך שאלה.
<שלמה פומרנץ: זה שקר גם על המחירים.
<שלמה פומרנץ: אני גר בבלגיה - - -
אלי אלאלוף: אדון, יהודי יקר.
<ראובן בילט: עכשיו אני אשאל אותך, תראה בבקשה, מגיע בושם, אני רוצה להראות לך, חבר הכנסת שמולי, ואני רוצה לדעת מה אתה תגיד על זה.
<ראובן בילט: אני לא רוצה שום דבר, אני רק רוצה דבר אחד, תראה, מגיע בושם, הבושם מגיע באריזה כזו עם צלופן, שאם הוא מגיע לארץ מחו"ל מדביקים את תווית היבואן, כתוב היבואן.
<ראובן בילט: כשאתה קונה את הבושם הזה או בושם אחר, באופן טבעי אתה זורק את הקרטון, אתה לא מחזיק אותו, ואתה משתמש בתכולה, כעבור חודש-חודשיים-שלושה אתה משתמש בזה בדיוק כמו בקרם הגנה, כמו באיפור, ואז נוצרת אקזמה - - -
אלי אלאלוף: אבל אני לא בעד.
אלי אלאלוף: שמעתי את ההרצאה הזאת כבר אישית, קיבלתי שיעורי-בית.
<קריאה: מי שעושה את זה תעניש אותו.
<ראובן בילט: סליחה, מותר לי להגיב?
<ראובן בילט: לא, אם תגיד לי שאסור - - -
אלי אלאלוף: מותר לי לנהל את הישיבה.
<ראובן בילט: סליחה?
אלי אלאלוף: הדבר היחיד שמותר לי זה לנהל את הישיבה.
<ראובן בילט: הבנתי, אבל אתה לא רוצה שאני אמשיך?
אלי אלאלוף: לא, כי אתה צריך לקצר.
<ראובן בילט: אבל עוד לא התחלתי לדבר.
<ראובן בילט: אז אני רוצה להסביר מדוע יש חשיבות לשרשרת האספקה, לדעת מאיפה זה מגיע, אחרת ישראל תהפוך לפח הזבל של כל הבישום מהעולם.
<שלמה פומרנץ: כמו שהיה עד היום.
<שלמה פומרנץ: עד היום זה פח הזבל.
<ראובן בילט: יביאו את זה, אף אחד לא יודע מאיפה זה בא.
<ראובן בילט: איך זה עבר, איפה זה אוחסן, האם זה בא מגרוזיה או בא מניגריה.
<ראובן בילט: באמת לא אכפת לכם, אתם כל הזמן מדברים, משרד הבריאות מדבר על בריאות הציבור, פתאום לא אכפת לו בריאות הציבור - - -